Foto: RIA Novosti/Maksim Bogodvid O‘zbekiston Respublikasida yolg‘iz keksalar va nogironlar har oyda qator oziq-ovqat mahsulotlari bilan bepul ta’minlanadi. Bu haqda Adliya vazirligi telegram kanali xabar bermoqda. Xususan, o‘zgalar parvarishiga muhtoj bo‘lgan yolg‘iz keksalar va nogironlar har oyda quyidagi oziq-ovqat mahsulotlari va gigiyena tovarlari bilan bepul ta’minlanadi: un (oliy nav) – 3 kg;  guruch – 1 kg;  grechka yormasi – 0,5;  makaron mahsulotlari – 0,5 kg;  makaron mahsulotlari – 0,5 kg;  mol go‘shti (suyaksiz) – 1 kg;  xonaki parranda go‘shti – 1 kg;  sariyog‘ – 0,2 kg;  tuxum (dona) – 15 dona;  qand-shakar – 1 kg;  kungaboqar yog‘i – 1 litr;  ko‘k yoki qora choy – 0,2 kg;  atirsovun – 0,1 kg;  kirsovun (65%) – 0,2 kg;  kir yuvish poroshogi – 0,15 kg. Eslatib o‘tamiz, avvalroq bolalikdan nogironligi bo‘lgan farzandlarning onalariga nafaqa 55 yoshga yetganida tayinlanishi xabar berilgandi.